sillat
joet
vesistöt
kivirakenteet
Naarkosken uusi kivisilta Porvoonjoen yli valmistui vuonna 1915. Ylimmäinen, kuohuvaa koskea esittävä kuva on otettu pian sen jälkeen, sillä vasemmassa reunassa näkyvät vielä vanhan vesirännin jäänteet. Toinen ja kolmas kuva on otettu todennäköisesti 1920-luvulla. Neljäs kuva on otettu Ekmanin rannasta päin, todennäköisesti 1930-luvulla. Viidennen kuvan ottoaika ei ole tiedossa. Kuudes kuva on vanha postikortti. Talvimaisemakuvan on ottanut Asko Perttilä. Uusi kivisilta aiheutti Naarkosken laitoksille huomattavaa haittaa, koska enää ei saatu vettä turbiineihin uuden sillan alta. Vuonna 1923 valmistui voimalaitosinsinööri Jalmari Maunolan suunnitelma veden johtamisesta sähkövoimalaitokseen ja sahaan putkia pitkin. Kosken länsirannalla olevaan niin sanottuun pauniin (pauni on vesiallas) rakennettiin betonista pato, jotta paunissa oleva vesi ei päässyt valumaan hukkaan. Vesi johdettiin laitosten turbiineihin paunista lähteviä putkia pitkin. Viljam Nikkilä ja Vilho Perttilä, appiukko ja vävy, rakensivat 1940-luvun puolivälissä uuden sähkölaitoksen. Ensimmäisen turbiinin teho oli 142 hv, toisen 30 hv, myllyn 30 hv ja sahan arviolta 70 hv.
Pukkilan kunnankirjasto
pellava
talkkuna
Kuvassa ovat Naarkoskella, Hautalan talon kohdalla olleet pellavaloukku (vas.) ja talkkunatehdas. Talkkunatehtaassa oli 200 litran pata, jossa keitettiin talkkunaa kaurasta ja herneestä. Pellavaloukku toimi Naarkosken laitosten yhteydessä sekä sota-aikana että sen jälkeenkin. Pellavat vietiin Tampereelle Tampellan tehtaalle, jossa ne vaihdettiin langoiksi. Kun sota-aikana ja heti sen jälkeen ei saatu hamppuköyttä, Viljam Nikkilä alkoi kiertää pellavalangasta köyttä. Kylän pojat olivat hänen apunaan.
liikerakennukset
myymälät
Riihimäen kauppa. Liikerakennus sijaitsi liikenteenjakajassa nykyisen Keskustien ja Veteraanitien risteyksessä (entisen Santalan huoltoaseman kohdalla). Riihimäen liikerakennuksessa toimivat ainakin kangaskauppa, jota piti Eila Aavikko, kahvila Melba sekä ruumisarkkuliike. Talossa oli myös asunto.
rakennukset
Pukkilan Kirkonkylän raittia. Ensimmäisen kuvan vasemmassa reunassa on Riihimäen kauppa, jossa toimi muun muassa kahvila Melba. Melbassa oli Pukkilan ensimmäinen pajatso. Riihimäen liikerakennus sijaitsi nykyisten Keskustien ja Veteraanitien risteyksessä. Etualalla on Lehtisen talon kaivo. Tieltä pihaa tulossa oleva mies on Jukka Sipiläinen. Toinen kuva on otettu kirkon läheltä. Kuvassa vasemmalla on Riihimäen huvila ja oikealla vuonna 1928 palanut kauppa.
tiet
kirkkorakennukset
maisema
Vanhaan postikorttiin on tallennettu maisemakuvia Pukkilasta. Ylhäällä vasemmalla oleva ruutu esittää Kirkonkylän raittia. Taustalla näkyy Pukkilan kirkko. Oikealla ylhäällä on Naarkosken vanha puusilta. Alhaalla oikealla olevassa ruudussa on Savijoen kyläkeskus. Oikealta lähti polku seurantalolle, vasemmalla olevan rakennuksen paikalla toimi sittemmin Nykopin kyläkauppa. Neljännen kuvan (alh.vas.) arvellaan olevan Torpinkylästä. Postikortin takapuolelle on painettu nimi Salonen. Ilmavalokuva esittää Savijoen kyläkeskusta. Kuva on vuodelta 2011 ja sen on ottanut Hanna Sihlman.
orkesterit
musiikki
viulu
rummut
harmonikka
banjo
Koski-orkesteri kuvattiin ilmeisesti 1930-luvulla. Kuvassa vasemmalta lähtien Lauri Alestalo (viulu), Viljo Oksa (rummut), Sakari Salonen (hanuri) ja Reino Sandell (banjo). Rummuissa olevan kuvan arvellaan olevan taiteilija Paul Hakasteen käsialaa. Reino Sandell oli Einari ja Dagmar (Manta) Knuuttilaisen orvoksi jäänyt siskonpoika, joka kasvoi Pukkilassa Knuuttilaisten hoivissa. Dir.Mus. Reino Sandell työskenteli urallaan mm. Kemin kaupunginorkesterin johtajana.
nuorisoseurantalot
seurantalot
julkiset rakennukset
puurakennukset
Nuorisoseurantalo Toimela Pukkilan Kirkonkylässä. Pertti Mäkelä kuvasi Toimelan Pukkilan Kirkonkylässä vähän ennen kuin talo purettiin. Värikuvat ovat lokakuulta 1974. Mustavalkoiset valokuvat on otettu muutama vuosikymmen aiemmin. Kuvissa poseeraavat Martti Mäkelä (asepuku) yksinään ja yhdessä Antero Simolinin kanssa sekä kanttori Marttisen johtama kuoro. Sekakuoron kuva on vuodelta 1911. Talvella otetun kuvan ottoajankohta ei ole tiedossa.
ihmiset
huonekalut
Nykyisen Siwa-myymälän naapurustossa ollut Karstaamo. Ryhmäkuvassa sen pihalla ovat Sohvi Mäkelä (vas.), Annukka Aavikko, Kalevi Aalto (edessä), Impi Aalto, tunnistamatta, Pirkko Aalto. Kolmas kuva esittää rakennuksen sisätiloja Impi Aallon (o.s. Sipiläinen) aikana.
leikki
leikkikalut
leikkiautot
1940-luvun lopulla, ilmeisesti vuonna 1949 otetussa kuvassa Esko Hämäläinen kokeilee leikkiautoa, joka teetettiin kymmenkunta vuotta aiemmin Veijo-veljelle mäntsäläläisessä pajassa. Hämäläisen veljesten koti oli Savijoen Kukonkorvessa.
osuusliikkeet
Kuva on otettu Askolan Osuuskaupan Pukkilan myymälässä. Kuvassa myymälänhoitaja Seppä puolisonsa kanssa. Askolan Osuuskauppa perustettiin vuonna 1936. Kaupan nimi muuttui 1960-luvun vaihteessa Kohisevaksi. Vuonna 1968 Kohiseva fuusioitiin Osuusliike Oslaan.
koulurakennukset
koulut
kyläkoulut
Kantelelaiset päättivät jo vuonna 1875 eli ensimmäisinä Pukkilassa perustaa omin voimin kylään kansakoulun. Kanteleen ylempi tyttö- ja poikakansakoulu aloitti toimintansa syksyllä 1876. Vuonna 1905 kyläläiset päättivät rakentaa kuvissa näkyvän uuden koulutalon uuteen paikkaan Holmanmäelle Kanteleenjärven rantamaisemiin. Vuonna 1906 valmistunut rakennus oli käytössä 1960-luvun alkuun saakka, jolloin valmistui uusi koulu. Kunta oli rakentanut Holmanmäelle uuden koulun myös vuonna 1924, mutta se paloi keväällä 1943. Yleisökuvat on otettu Kanteleen koulun 75-vuotisjuhlissa, jotka järjestettiin vuonna 1951. Alemmassa kuvassa ovat etualalla opettajat Rauha Vikstöm (vas.), Lauri Tenhola ja Tellervo Tenhola. Eturiviin on päässyt myös rovasti W.A. Urhonen. 100-vuotisjuhlien käsiohjelma on vuodelta 1976. Ruokailevia oppilaita esittelevien kuvien ottamisajankohta ei ole tiedossa. Kylän emännät olivat perustaneet vuonna 1910 koulukeittolan, joka sekin oli Pukkilan ensimmäinen. Keittolarakennus valmistui vuonna 1914. Hevosreessä istuvat naiset ovat keittolaemäntiä, jotka keräsivät kylän taloista elintarvikkeita koulunkeittolaan. Viimeiset kuvat esittävät koulun oppilaita, joilla oli Marianpäivänä tapana vierailla Muurahaisen talossa. Muurahaisen emäntä Maria Seppälä oli yksi koulukeittolan puuhanaisia. Oppilaiden vieressä oikealla on opettaja Urho Lähteenmäki. Värikuva esittää 1960-luvulla valmistunutta Kanteleen uutta koulua.
kansakoulut
opettajat
kansakoulunopettajat
Torpinkylän kansakoulun oppilaita. Oppilaista on tunnistettu Irja Jäppinen (Heikkilä), toinen rivi alhaalta vasen. Oikealla on opettaja Ivar Salmi. Salmi valittiin Torpin koulun opettajaksi elokuussa 1903. Eläkkeelle hän siirtyi vuonna 1933. Martti Saariston kirjoittamassa Pukkilan historiassa todetaan Salmesta: "Hän vaikutti kehittävästi koulun toimintaan ja johti kylän nuorisoa kaikissa hyvissä riennoissa."
kansakoulu
koululaiset
käsityöt
Torpinkylän kansakoulussa n. vuonna 1923 otettu luokkakuva. Kuvasta on tunnistettu takarivissä vasemmalla istuva Suoma Peltonen (Hyrylä). Opettaja lienee Mandi Salmi. Käsityötunnista otettu kuva näyttäisi olevan samalta päivältä. Kuvasta on tunnistettu Irja Heikkilä (Jäppinen) (takarivi 1. vas.), Suoma Peltonen (takarivi, 2. vas.), opettaja Vieno Saarinen (Päivärinta?) (takarivi, oik.) ja Inkeri Vainio (Heikkilä) (3. rivi, 1. vas.).
Ensimmäisessä kuvassa on Arvilan talo Torpinkylässä. Toisessa kuvassa on näkymä Arvilan mäeltä. Kuva on otettu todennäköisesti ennen 1920-lukua. Viimeisessä kuvassa on vanha Kylä-Arvilan tila.
puukirkot
kirkot
Matti Åkergrenin suunnittelema Pukkilan kirkko valmistui vuonna 1814. Rakennus peruskorjattiin sata vuotta myöhemmin, vuonna 1914 Ilmo Launiksen laatiman suunnitelman mukaan. Kirkon alttaritaulun on maalannut taiteilija Vilho Sjöström. Saarnastuoli on vuodelta 1689 ja tapulin kellot 1700-luvulta. 16-äänikertaiset urut ovat vuodelta 1991. Kaksi ensimmäistä valokuvaa on ottanut Pertti Mäkelä. Laajemmassa kuvassa, joka on kesältä 2006, näkyvät kirkon lisäksi muun muassa Karilan, Lehtisen ja Santalan talot. Toisessa kuvassa on kirkon vieressä oleva entinen lainamakasiini. Kolmen remonttivalokuvan ottamisajankohta ja kuvaaja eivät ole tiedossa. Kirkko on vuosien saatossa ehtinyt olla väritykseltään myös keltainen. Saarnastuolin kuva on otettu vuonna 1938 ennen sen entisöimistä.
voimistelijat
nuorisoseurat
järjestötoiminta
Pukkila -- Kantele
miehet
Kanteleen Nuorisoseuran voimistelujoukkue. Ylimpänä olevassa kuvassa ovat Toivo Perttilä (vas.), Paavo Majander, Eino Rentola, Olavi Brusila, Lauri Tenhola, Kauko Perttilä, Aimo Klemettilä ja Toimi Seppälä. Kanteleen voimistelujoukkue esiintyi muun muassa vuosina 1934 ja 1938 Helsingissä järjestetyillä voimistelujuhlilla opettaja Tenholan johdolla. Yhtenäisen esiintymisasun rahoittamista varten järjestettiin esimerkiksi iltamia Kanteleen seurantalolla. Toisessa kuvassa joukkue on tehnyt ihmispyramidin. Kolmas kuva voimistelijoista on otettu Kanteleen seurantalon pihalla. Alimmassa kuvassa voimistelijat ovat Mikkelissä. Kuvassa ovat Toimi Seppälä (vas.), Aimo Klemettilä, Lauri Jaakkola, Tuovi Kittelä, Olavi Brusila, Lauri Tenhola, Eino Rusila, Vilho Perttilä, Paavo Alestalo ja Joel Kittelä. Takana seisoo voimistelijoita kuskannut Mauno Perttilä. Mauno Perttilä oli kuorma-autollaan usein kyyditsemässä, kun mentiin joukolla esimerkiksi voimistelu- ja nuorisoseurajuhlille. Kuorma-auton lavalle nostettiin retkien ajaksi varta vasten tehdyt penkit ja pressukuomu. Kuvat ovat ilmeisesti 1930-luvulta.
kyläkaupat
Bäckmannin jo toimintansa lopettanutta kauppaa esittävä kuva on otettu syyskuussa 1977 (kuva: Pertti Mäkelä). Vuonna 1925 otettu ryhmäkuva, jossa ovat Einar Bäckman (vas.), Irma Aarnio ja Manasse Majander, on kuvattu kaupan takana olevalla kalliolla. Kolmannessa kuvassa talon edessä poseeraa talon omistaja Einar Bäckman, joka oli kunnanhallituksen pitkäaikainen puheenjohtaja ja Pukkilan Säästöpankin johtaja. Bäckman oli kauppaa pitäneen Katri Majanderin velipuoli. Katri asui kauppatalossa, jossa toimivat myös säästöpankin konttori ja kirjasto. Tytöt kaupan pihalla ovat Leena Bäckman (Roine) ja Aulikki Virtanen (Kurki). Kuva on ilmeisesti otettu vuonna 1944.
näytelmät
Naarkoskella Yli-Hyrylän pihalla otetut kuvat ovat vuodelta 1955 tai 1956 ja ne liittyvät Pukkilassa järjestettyihin Uudenmaan nuorisoseurojen maakuntajuhliin. Juhlien ohjelmassa oli näytelmä Pohjalaisia, joka esitettiin Yli-Hyrylän pihapiirissä. Näytelmän esitti Ohkolan nuorisoseura.
uskonto
Puntarmäen tie Naarkoskella Hyrylän talon kohdalla. Pentti Hyrylän kuvakokoelmaan kuuluva valokuva huonokuntoisesta tiestä on 1950-luvulta.
autot
liikenne
henkilövalokuvaus
kauppiaat
Ilmeisesti Torpinkylässä otettu valokuva. Auton ovessa lukee Y. Heikkilä, sillä se on kauppias Yrjö Heikkilän auto. Ensimmäisestä kuvasta tunnistettu kuorma-auton lavalla seisova Paavo Heikkilä (ylh.oik.), jonka vieressä on ilmeisesti Osmo Riihimäki. Retkikuntaan kuuluu ilmeisesti myös Suoma Peltonen (Hyrylä), sillä kuva kuuluu Pertti Hyrylän vanhojen valokuvien kokoelmaan. Auto on Chevrolet vm. 1937. Valokuvat on otettu 1930-luvulla.
häät
vihkiparit
morsiamet
sulhaset
Savijoen Hutkolla otettu hääkuva on ilmeisesti 1930-luvun puolivälistä. Kuvassa juhlitaan Helmi ja Toivo Perttilän häitä. Hääparin oikealla puolella ovat sulhasen vanhemmat Selma ja Oskari Perttilä ja vasemmalla puolella tumma-asuinen Hutkon vanhaemäntä. Eturivissä istuvat myös Väinö Peltola (vas.), Martta Peltola, Paavo Seppälä ja Martta Seppälä. Eturivissä oikealla opettaja Vuorela. Kuvan vasemmassa reunassa Lauri Tenhola, tuntematon, Eino Sairola. Kuvassa myös Väinö Kajalo (kalju mies kuvan keskivaiheilla) ja Eeli Kajalo, Elvi ja Vilho Perttilä, Tellervo Tenhola, Martta Tervo, Oviaukossa Jenny ja Reino Perttilä. Edessä olevista, maassa istuvista lapsista on tunnistettu Eino Lempälä (1. oik.), Eino Perttilä (2. oik.), Anja Seppälä (4. oik.) ja Ritva Seppälä (7. oik.).
Torpinkylässä kuvatusta seurueesta on tunnistettu takana vasemmalla seisova Suoma Peltonen (Hyrylä), Viljam Peltonen (takarivi, neljäs vas.) ja Selma Peltonen (eturivi, toinen vas.). Eturivissa ovat myös Laura Arvila (toinen oik.) ja Hanna Arvila (oik.) sekä ilmeisesti Aimo Arvila (kolmas oik.). Kuva on ilmeisesti otettu 1930-luvulla. Huomaa hauskana yksityiskohtana takarivissä seisovan miehen olkapäälle kiivennyt kissa.
Rientola
Torpinkylän raittiusseurantalo Rientola valmistui vuonna 1926. Hääväki on yhdessä kuvista kokoontunut ryhmäpotrettiin talon eteen. Värivalokuva on otettu vuosia sen jälkeen. Seurantalo, jota laajennettiin 1980-luvun alussa, tuhoutui tulipalossa maaliskuussa 1982. Torpinkyläläiset ryhtyivät heti rakentamaan samalle paikalle uutta Rientolaa. Ensimmäinen tilaisuus järjestettiin siellä jo joulukuussa 1982, mutta viralliset vihkiäiset pidettiin vasta vuonna 1991. Neljäs kuva on otettu 2.7.1926.
esitteet
julkaisut
sota
sotilaat
Kanteleen miehiä lähdössä jatkosotaan. Kuva on otettu Perttilän kaupan luona kesäkuussa 1941. Kuvassa Eino Rusila (vas.), Paavo Roine, Wiljo Wirtanen, Pauli Roine, Visa Rusila, Paul Hakaste, Elmeri Eskola, Leo Stepanoff, Antero Heittola (kaatui 1943), Mauri Nurminen, Toivo Uusimäki, Uuno Nurminen, Tuovi Kittelä (kaatui 1942), Toivo Brusila, Elias Rusila, Olavi Brusila sekä edessä Yrjö Heiman ja Olavi Kivistö.
kartat
Vanha Pukkilan kartta vuodelta 1878. Kartta koskee Naarkoskea ja Pukkilan Kirkonkylää.
matkaesitteet
Otteita vuonna 1975 ilmestyneestä matkailuesitteestä, jonka otsikko on Keski-Uusimaa - kulttuurin koko kuva. Julkaisussa on mukana 12 uusmaalaista kuntaa.
meijeristit
meijerit
Kanteleen Osuusmeijerin vuokraajien ja työntekijöiden asuinrakennus. Muurahaisen kuvakokoelmaan kuuluva kuva on vuodelta 1919. Etualalla ovat Robert Tuuri (vas.), Franz Nouveau, Rose Nouveau, Yrjö Kaarne ja Alice Nouveau. Rakennuksen edessä on Kanteleen meijerin ensimmäinen vuokraaja, ranskalainen juustomestari Pierre Nouveau sveitsiläissyntyisen Katherine-puolisonsa kanssa. Tikarappusilla Margueritte Nouveau ja katolla Johan Nouveau. Osuusmeijeri osti rakennuksen vuonna 1914 K.H. Riihimäeltä. Talo purettiin vuonna 1974.
voimistelu
liikunta
Pukkilan naisvoimistelijat
Suurkisat
vaatteet
Ensimmäisessä kuvassa Pukkilan Naisvoimistelijat poseeraavat voimistelupuvuissaan vuoden 1947 suurkisoissa Helsingissä. Eturivissä Maija Kallio (o.s. Majakallio) (vas.), Kerttu Keskinen, Maire Koikkalainen (o.s. Majakallio), Aira Träff, Maija Vaittinen ja Hanna Olenius. Takarivissä Hely Suomela (vas.), Mirja Niemenoja, Mirjam Vaara (os. Majakallio), Hilkka Kaisla (o.s. Suomela) ja Hellä Lindgren. Toisessa kuvassa kansallispukuihin sonnustautuneet pukkilalaiset naisvoimistelijat ovat käymässä Askolassa kesäkuussa 1935. Kuvasta tunnistettu Hilkka Simolinna (vas.), Aila Greijula (toinen vas.), Hannele Simolinna (kolmas vas.) sekä Elvi Valve ja Saima Sipiläinen. Kolmannessa kuvassa Pukkilan naisvoimistelijat ovat käymässä Helsingissä 16.6.1938. Kuvassa Saara Järvelä (vas.), Toini Salin, Rauha Ahokas, Maire Majakallio, Kaisa Laurila, Aira Valve, Riitta Karila ja Saima Sipiläinen. Neljäs kuva on vuodelta 1956. Naisvoimistelijat ovat Suurkisoissa Helsingissä. Kuvasta tunnistettu Sirkka Soini (takarivi, 1. vasemmalta), Hilkka Kaisla (o.s. Suomela) (1. oikealta), Tuula (?) Nummela (toinen rivi, 2. oikealta), Maire Koikkalainen (o.s. Majakallio) (toinen rivi, 1 oikealta) ja Soile Kostiainen (ensimmäinen rivi, 1. oikealta).
Eskolan talo Pukkilan Naarkoskella. Etualalla talon tytär Katri Majander, joka piti Bäckmannin kauppaa Naarkoskella. Perhepotretissa ovat Eskolan sisarukset Katri Majander (vas.), Robert Majakallio, Edith Saari (os. Bäckman), Einar Bäckman ja Hellä Siik (os. Majander). Kolmannessa kuvassa ovat Eskolan mamma ja pappa eli Vilhelmiina ja Manasse Majander. Eskolan talon pihalla olevassa ryhmäkuvassa ovat muun muassa Manasse Majander (oik.) ja hänen edessään Anna Bäckman, joka toimi Pukkilassa kätilönä. Potretissa on myös Aarnion perhettä. Toisessa ryhmäkuvassa oleva huivipäinen nainen (toinen oik.) on Eskolan emäntä Vilhelmiina Majander (Bäckman, os. Ollila). Kuvassa ovat myös Edith ja Niilo Saari, Manasse Majander, Anna Bäckman, Lea Saari, Elvi, Ida, Hellä ja Katri.
Vuonna 1934 Pukkilan Kirkonkylän kansakoulussa otetussa kuvassa ovat Urho Honkanen (eturivi vas.), Keijo Aavikko, Saimi Peltonen, Maija Majakallio, Jukka Sipiläinen, Urho Marttila, Armas Peltonen, Martti Heinonen, Lea Saari. Meeri Rantanen, Hellä Jäppilä (takarivi vas.), Terttu Vuorio, Kalevi Aalto, Keijo Laaksonen, Pauli Honkanen, Jutta Vikström, Antero Simolin, Matti Lampinen ja Kaija Keskevaari. Toinen kuva on otettu n. 1933-1934 ja siinä ovat takarivissä Ella Valve (vas.), Veikko Koivula, Mirjam Majakallio, tunnistamatta, Antero Simolin ja opettaja Suoma Jokinen. Keskirivissä ovat Maire Ahokanto (vas.), Hilkka Koivula, Hellä Jäppilä, Pentti Aavikko, Pauli Honkanen ja Jutta Vikström. Alarivissä ovat Eila Aavikko (vas.), Terttu Anttila, Jukka Sipiläinen, Urho Honkanen, tunnistamatta ja Matti Lampinen.
Kuva on Pukkilan Kirkonkylän koululta ja vuodelta 1939. Opettajana toimi Helsingistä Pukkilaan sotaa pakoon tullut runoilija Immi Hellen (kuvan oikeassa reunassa, kirjavakuosinen puku, jossa valkoinen etumus), jonka vieressä on Hellenin äiti ja yläpuolella veli.
Iloisia kasvoja Majakallion pihalla Naarkoskella otetussa kuvassa. Kuvassa Lasse Sipiläinen (eturivi vas.), Maija Majakallio, Juhani Sipiläinen, Jukka Sipiläinen (takarivi vas.), Mirjam Majakallio ja Kalevi Aalto.
Koulukuva on 1900-luvun alkuvuosilta ja siinä on Kirkonkylän kansakoulun oppilaita.
kurssit
ruoanvalmistus
Keittokurssit Pukkilan Kirkonkylässä. Eturivissä muun muassa Kaniston emäntä (vas.), Signe Hautala (neljäs vas.) ja Sanna Haka (oik.). Toisessa rivissä mm. Sylvi Vuorio (kolmas vas.), Esteri Hyrylä, Esteri Simolin, Selma Hautala, Katri Majander ja Silja Ekman. Kuvassa myös Ellen Hannula (kolmas rivi oik.), Edith Roippo, Lempi Keskevaari ja Hilma Majakallio.
naiset
Keittokurssit Torpinkylässä nuorisoseurantalo Rientolassa. Kuvasta takarivistä tunnistettu Iina Anttila (vas.), Anja Heikkilä (o.s. Peltonen) (neljäs vas.), Aili Riihimäki (kolmas oik.), Taimi Jäppilä (oik.), jonka edessä Savela. Keskirivissä on Martta Peltola (vas.), Suoma Peltonen (Hyrylä) (kolmas vas.) ja Aini Perttilä (neljäs oik.). Eturivissä Saima Ryynälä (oik.) ja Irja Jäppinen (o.s. Heikkilä) (4. vas.). Kuva noin 1930-luvun puolivälistä.
kudonta
Kutomakurssit Pukkilan Kirkokylässä 1935. Pystykuva on päivätty 8. toukokuuta. Eturivissä vasemmalta lukien: tunnistamatta, tunnistamatta, Salli Salonen, Tyyne Kukkola. Toisessa rivissä vasemmalta lukien Mailis Viljanen, Impi Perttilä, tunnistamatta, Liisi Saaronen, Anni Oksa, tunnistamatta, Mäenrinta. Kolmannessa rivissä vasemmalta lukien: tunnistamatta, tunnistamatta, Saaronen, Järvelä, Aune Majanto, Elvi Virtanen (Valve), Sylvi Sipiläinen. Neljäs rivi vasemmalta lukien: Suoma Peltonen (Hyrylä), tunnistamatta, Hilma Majakallio, Aini Riihimäki, Laina Hannula. Kutomakurssilaisia esittävän vaakakuvan takana on merkintä kutomakurssilla Pukkilan kirkolla 1.4.-15.5.1935.
Kuvan takana lukee: kursseilla 27.3.-2-.4.1933 (kuva päivätty 2.4. 1933). Kuvassa ovat muun muassa kirkkoherra W.A. Urhonen (eturivi vas.), ruustinna Elvi Urhonen (neljäs vas.), rouva Hellin Piirola (kuudes vas.) ja kanttori Eino Piirola (seitsemäs vas.).
näyttelyt
ryijyt
Ryijynäyttely nuorisoseurantalo Toimelassa Pukkilan Kirkonkylässä vuonna 1924. Eturivi: Laura Eloranta (vas.), Saara Ekman, tunnistamatta, Impi Aalto, tunnistamatta. Toinen rivi: Hellä Majander (neljäs vas.), tunnistamatta, Selma Karila, Hellin Hannula. Kolmas rivi: tunnistamatta (vas.), Elli Mäkinen, Saima Sipiläinen, Oskari Ryynälä, Katri Majander, Tyyne Ryynälä, Eljas Riihimäki, tunnistamatta, tunnistamatta, Fanny Sipiläinen, tunnistamatta. Takarivi: Martti Viljanen (kolmas vas.), Eemil Sipiläinen (kolmas oik.), Sylvi Sipiläinen (toinen oik.).
kuorot
sekakuorot
kanttorit
Kanttori Marttisen johtama Pukkilan nuorisoseuran sekakuoro. Kuvat on otettu kesältä 1921. Toisessa kuvassa takana, seuran viiristä toinen oikealle on Einari Knuuttilainen. Sekakuoron perustamisvuodesta ei ole tietoa. Kuoron tiedetään esiintyneen muun muassa vuonna 1906 Naarkosken Yli-Hyrylässä järjestetyillä juhannusjuhlilla sekä vuonna 1921 Helsingin laulujuhlille. Kuoroon kuului parhaimmillaan viitisenkymmentä laulajaa ympäri pitäjää. Sekakuoroa johti pitkään Pukkilan seurakunnan kanttori, direktor cantus Johan V. Marttinen.
Sipiläisen kaupan pihalla otetussa kuvassa ovat Mirjam Majakallio (vas.), Jukka Sipiläinen ja Kalevi Aalto. Taustalla näkyy kaupan bensapumppu. Kahdessa muussa kuvassa on kauppias Emil Sipiläinen: ensimmäisessä Emilin kanssa poseeraa vaaleatakkinen Vihtor Sipiläinen ja toisessa Hemmi Hautala (seisomassa). Jälkimmäinen kuva on vuodelta 1920.
kylät
Naarkosken kylältä. Kuvissa näkyvät muun muassa Porvoonjoen ylittänyt vanha kivisilta sekä Nikkilän ja Perttilän rakennukset.
metsästys
Hirviporukka Heinosen ladolla Hississä 17.10.1963. Kuvassa vasemmalta lukien: tunnistamatta, Heimo Hyrylä, Arvi Lahtinen, tunnistamatta, Arto Kataja, Urho Ollila, tunnistamatta, Robert Majakallio.
Kuva Pukkilan Naarkoskelta. Oikealla Valveen paikka, jossa toimi Pukkilan puhelinkeskus. Valveen talon vasemmalla puolella oli Bäckmannin kauppa. Kolmas rakennus on Salinin paikka.
Mustavalkoiset kuvat esittävät Tähtisen taloa ja sen pihapiiriä, jonka paikalla on Pukkilan nykyinen kunnantalo. Tähtisen talo toimi muun muassa Pukkilan terveystalona, jossa oli esimerkiksi lääkärin vastaanottotilat. Tähtisen pihalla otetussa kuvassa poseeraa Hilma Majakallio (vas.) yhdessä Mirjamin (sylissä) ja Mairen kanssa. Pukkilan nykyistä kunnantaloa esittävän värivalokuvan on ottanut Pertti Mäkelä. Kuvassa oikealla oleva kunnantalo valmistui 1960-luvun puolivälissä. Kuva vasemmassa reunassa on Kohisevan talo.
veneet
soutu
Vaakakuva on otettu Porvoonjoella Eskolan talon kohdalla. Taustalla näkyvät Teikarinmäki ja Hyrylänmäki. Veneessä istuvat Elvi Vaha (vas.), Ida Aarnio, Manasse Majander, Irma Aarnio ja Anselmi Aarnio. Kuva on ilmeisesti 1920- ja 1930-luvun taitteesta. Pystykuvassa ovat Lea Saari (vas.), Katri Majander, Tero Bäckman ja Pirjo Mäentie. Kuva on 1930-luvun lopulta. Oikealla näkyy Arraman talo.
lapset
Kuva on otettu Naarkoskella, Teikarinmäen alla. Pojat ovat Erkki Simolin (vas.), Antero Simolin ja Sulo Toivonen.
Pukkilan Kirkonkylän koulu. Rakennus vihittiin käyttöön huhtikuussa 1951. Toinen kuva on otettu koulun valmistumisen aikoihin. Ilmakuvassa koulu näkyy ylhäällä vasemmalla. Neljäs kuva on otettu Keskustien suunnasta ja siinä näkyy myös Pukkilan seurakuntakoti (kuva: Pertti Mäkelä). Seurakuntakodin kuva on vuodelta 1975. Viides kuva on otettu koulun vihkimistilaisuudessa.
huvitilaisuudet
Kyltistä ja kansallispuvuista päätellen kuvassa saattaisi olla Pukkilan Nuorisoseuran jäseniä maakuntajuhlilla tai suvipäivillä.